Eile õhtul teatas Baltika veebruari müügitulemused, mille kohaselt kogukäive langes 27,2 protsenti 49,3 miljoni kroonini, jaemüük 20 protsenti 44,1 miljoni kroonini ning hulgimüük 63,5 protsenti 4,6 miljoni kroonini.    Eelmise aasta märtsis oli Baltika müük 62,5 miljonit krooni ehk languse korral kuni 20 protsenti tuleks selle aasta märtsi müüginumbriks 50 kuni 62,5 miljonit krooni ning esimese kvartali kogukäive jääks vahemiku 166 kuni 178,5 miljonit krooni alumisse otsa.    Baltika eelmiste aastate esimeste kvartalite käibed olid: 2009 - 221,017 mln kr (selle aasta esimese kvartali käibelanguseks tuleks siis ülipositiivse stsenaariumi korral 19 ning realistlikuma korral 25 protsenti); 2008 - 266,06  mln kr; 2007 - 266,3 mln. kr; 2006 - 185,2 mln. kr; 2005 - 150,2 mln. kr.